Cyberjaya

Cyberjaya merupakan tulang belakang Koridor Raya Multimedia (MSC) di Malaysia. Bandaraya yang dibangunkan daripada ladang kelapa sawit ini mempunyai keluasan 2,890 hektar dan terletak di daerah Sepang, Selangor. Cyberjaya berada kira-kira 50 km di selatan Kuala Lumpur, iaitu bersebelahan dengan Putrajaya. Bandar ini diasaskan sebagai bandar pintar mengikut konsep Lembah Silikon di Amerika Syarikat.

Upacara perasmian telah diadakan pada 17 Mei 1997 oleh Perdana Menteri Mahathir Mohamad. Setia Haruman Sdn Bhd merupakan pemaju utama Cyberjaya dan merupakan hasil buah fikiran Mahathir.

 Ekonomi 
Cyberjaya merupakan satu daripada bandar siber MSC Malaysia yang diharap dapat memacu negara Malaysia ke arah ekonomi berasaskan pengetahuan. Antara syarikat multinasional yang beroperasi di Cyberjaya ialah BMW, HSBC, DHL Express, Shell, Nokia, Ericsson dan Motorola.

 Pengangkutan 

 Jalan dan lebuh raya 

  (ELITE) menghubungkan Cyberjaya dengan  melalui susur keluar Putrajaya. Jalan ini turut menghubungkan Cyberjaya dengan Kuala Lumpur melalui  (MEX) melalui persimpangan Putrajaya.
  Lebuhraya Putrajaya - Cyberjaya menghubungkan Cyberjaya dan Putrajaya dengan kawasan lain di sekitar daerah Sepang. Jalan ini turut dihubungkan dengan  (SKVE) dan  (LDP).

 Pengangkutan Awam 

 Laluan Rel dan Keretapi 

  RapidKL  MRT Laluan Putrajaya: Stesen Cyberjaya Utara - Stesen Cyberjaya City Centre

  Express Rail Link (ERL)  KLIA Transit: Stesen Putrajaya & Cyberjaya - lokasi sebenar stesen terletak di Putrajaya tetapi nama rasmi stesen masih mengekalkan perkataan Cyberjaya

 Bas 
Terdapat empat laluan bas perantara MRT di Cyberjaya yang dikendalikan oleh RapidKL:

   - dari stesen Cyberjaya Utara ke Cyber 11
   - dari stesen Cyberjaya Utara ke Taman Pinggiran Cyber
   - dari stesen Cyberjaya City Centre ke Cyber 10
   - dari stesen Cyberjaya City Centre ke Cyberjaya Transport Terminal
RapidKL juga menyediakan perkhidmatan demand-responsive transit (DRT) yang dikenali sebagai Rapid On-Demand bermula Jun 2025. Perkhidmatan ini disediakan untuk melengkapi sistem bas perantara yang sedia ada sebagai salah satu langkah penyelesaian kepada isu akses first-and-last mile.

 Pendidikan 
Cyberjaya menempatkan beberapa institusi pendidikan.

 Institusi Pengajian Tinggi 
 Universiti Multimedia
 Universiti Teknologi Kreatif Limkokwing
 Universiti Cyberjaya (UoC)
 Universiti Malaya (Pusat Pendidikan Berterusan)
 City University
 Kolej UNIKOP
 Universiti Malaysia Perlis (UniMAP) kampus Antarabangsa Cyberjaya

 Sekolah Kerajaan 
 Sekolah Menengah Kebangsaan Cyberjaya 
 Sekolah Kebangsaan Cyberjaya
 Sekolah Jenis Kebangsaan (C) Union
 Sekolah Seri Puteri

 Sekolah Swasta 
 ELC International School
 King Henry VIII College
Abedeen Academy
Soleh School Cyberjaya
Sekolah Antarabangsa Brainy Bunch
Korean School of Malaysia
Falih Junior International Academy

 Pasar Raya 
Malakat Mall
DPULZE Shopping Centre

 Kritikan 
Walaupun bermula dengan konsep yang baik, pengkritik mengatakan bandar Cyberjaya tidak banyak berubah sejak ia mula dibuka pada tahun 1997. Visi asal Cyberjaya untuk menjadi bandar pintar yang moden dan unik dikatakan gagal kerana bandarnya yang masih kelihatan kosong tanpa perancangan yang baik, kereta yang diletakkan bersepah-sepah dan penguatkuasaan yang lemah.Cyberjaya no longer a dream city The Star Online, 8 Oktober 2008

Mahathir menggesa agar memberikan status Penduduk Tetap kepada pekerja asing yang layak selain mewujudkan persekitaran yang kondusif bagi mereka. Orang asing digalakkan tinggal di sini dalam satu persekitaran yang diwujudkan untuk mereka. Antaranya mewujudkan kelab, tempat untuk beristirahat, kawasan sukan, lebih banyak rumah dan berjalan kaki sahaja ke pejabat.Pembangunan Cyberjaya Tidak Memuaskan, Mahathir

 Tarikan pelancong 
Taman Tasik Cyberjaya merupakan sebuah taman rekreasi utama di Cyberjaya, yang menjadi tumpuan penduduk setempat mahupun pelancong untuk melakukan aktiviti riadah dan rekreasi bersama keluarga. Taman ini turut dikunjungi oleh pengunjung luar kawasan Cyberjaya seperti Putrajaya, Kajang, Banting serta Dengkil.

 Nota kaki 

 Pautan luar 
 Kelebihan Cyberjaya Part1 
 Kelebihan Cyberjaya Part2 

Kategori:Bandar raya di Selangor
Kategori:Bandar siber Malaysia
Kategori:Koridor Raya Multimedia
Kategori:Daerah perniagaan teknologi tinggi di Malaysia
Kategori:Bandar terancang di Malaysia